तीन लोग रिक्शा में ड्रम रखकर लाए और फेंक दिया, तीन महीने में ऐसी तीसरी घटना
Bangalore (Baiyappanahalli) Railway Station Case - Woman Dead Body Found In Drum. बेंगलुरु के बैयप्पनहल्ली रेलवे स्टेशन के ड्रम में एक महिला की लाश मिली है। पुलिस ने बताया कि बेंगलुरु में तीन महीने में ये तीसरी घटना है। मृतक महिला की उम्र लगभग 32 साल बताई जा रही है।
बेंगलुरु के बैयप्पनहल्ली रेलवे स्टेशन पर रखे ड्रम में एक महिला का शव मिला है। रेलवे पुलिस ने कहा कि सोमवार सुबह करीब 10 बजे तीन लोग रिक्शा में ड्रम रखकर लाए और स्टेशन पर फेंक गए। इसका खुलासा CCTV फुटेज से हुआ है। अब फुटेज की मदद से आरोपियों की जांच की जा रही है। उनके खिलाफ हत्या का मामला दर्ज कर लिया गया है। वहीं बताया कि बेंगलुरु में तीन महीने में ये तीसरी घटना है। मृतक महिला की उम्र लगभग 32 साल है।
पिछले साल के आखिरी में बेंगलुरु में ऐसी दो और घटना के मामले सामने आए...
पहला केस: दिसंबर के दूसरे हफ्ते में सामने आया था। जो SMVT (सर एम विश्वेश्वरय्या टर्मिनल) रेलवे स्टेशन का है। यहां पर एक ट्रेन में पीले रंग की बोरी में अज्ञात महिला का शव मिला था। यह घटना एक पैसेंजर के शिकायत करने पर सामने आई थी, उसने लगेज के पास रखी एक बोरी से बदबू आने पर शिकायत की थी।
दूसरा केस: 4 जनवरी का है। रेलवे पुलिस को बेंगलुरु यशवंतपुर स्टेशन के प्लेटफॉर्म नंबर 1 पर नीले रंग के ड्रम के अंदर एक महिला का शव मिला था, जो बुरी तरह सड़ चुका था। मामले मे पुलिस ने बताया था कि शव को आंध्र प्रदेश के मछलीपट्टनम से लाया गया था। फिर इसे रेलवे स्टेशन पर फेंक दिया गया।
पुलिस बोली-तीनों मामलों का आपस में कनेक्शन नहीं
पुलिस सभी मामलों की जांच कर रही है। यह एक सोचने वाला विषय भी है कि बेंगलुरु के रेलवे स्टेशनों पर तीन महीने में तीन महिलाओं का शव मिला है। हालांकि पुलिस का कहना है कि सभी घटनाएं अलग-अलग हैं, आपस में किसी घटना के जुड़ होने के सबूत सामने नहीं आए हैं।
ये खबरें भी पढ़ सकते हैं...
महिला ने पति-सास की हत्या कर शवों के टुकड़े किए, मेघालय में फेंके, 2 दोस्तों के साथ वारदात
असम के गुवाहाटी में एक महिला ने दो दोस्तों के साथ मिलकर पति और सास की हत्या कर दी थी। फिर शव के टुकड़े कर मेघालय में अलग-अलग जगहों पर फेंक दिए थे। पुलिस ने बताया था कि दोनों मर्डर पिछले साल जुलाई और अगस्त में हुए थे। वहीं, पति और सास की हत्या करने के बाद महिला ने पुलिस में उनकी गुमशुदगी की रिपोर्ट दर्ज कराई थी। पूरी खबर यहां पढ़ें...
भोपाल में रेलवे ट्रैक पर मिला सब इंस्पेक्टर का शव, पत्नी-बेटे की हत्या के बाद खुदकुशी की आशंका
भोपाल के पुलिस मुख्यालय की स्पेशल ब्रांच में पदस्थ सब इंस्पेक्टर, उनकी पत्नी और बेटे के शव मिले थे। SI का शव रेलवे ट्रैक पर तो पत्नी और बेटे के शव घर पर मिले। कोई सुसाइड नोट नहीं मिला, लेकिन शुरुआती जांच में पुलिस इसे हत्या के बाद सुसाइड मान रही है। आशंका है कि सब इंस्पेक्टर ने पत्नी और बेटे की हत्या कर दी। इसके बाद ट्रेन से कटकर जान दे दी।
दंपती ने 2017 में लव मैरिज की थी। आने वाले 17 मार्च को बेटे का बर्थडे था। SI के साले का कहना है कि खुशहाल परिवार था। किसी से कोई दुश्मनी भी नहीं थी। किसी अन्य व्यक्ति का हाथ हो सकता है। पूरी खबर यहां पढ़ें...